
[bookmark: _Hlk149301300]U skladu sa članom 6. Odluke o prijemu lica na stručno osposobljavanje bez zasnivanja radnog odnosa u Općini Breza u 2026. godini,  broj 01/2-30-538/2026 od 24.02.2026.godine, Pravilnika o kriterijima, postupku izbora i prijema lica za stručno osposobljavanje bez zasnivanja radnog odnosa VII stepena stručne spreme u jedinstvenom organu uprave općine Breza („Službeni glasnik Općine Breza“ broj: 11/15), te Pravilnika o izmjenama i dopunama pravilnika o kriterijima, postupku izbora i prijema lica za stručno osposobljavanje bez zasnivanja radnog odnosa VII stepena stručne spreme u Jedinstvenom organu uprave Općine Breza broj: 01/2-05-1072/16 od 05.05.2016. godine, broj: 01/2-05-2075/17 od 14.07.2017. godine i broj: 01/2-04-3328/2023 od 26.10.2023.godine, a na osnovu člana 39. Statuta Općine Breza („Službeni glasnik Općine Breza“ broj:07/21), Općina Breza raspisuje sljedeći: 

J A V N I   O G L A S
[bookmark: _Hlk159483072]Za prijem lica sa IV-SSS stručnom spremom 
na stručno osposobljavanje bez zasnivanja radnog 
odnosa u Jedinstvenom općinskom organu uprave Općine Breza u 2026. godini

(1) Raspisuje se Javni oglas za prijem lica sa završenom srednjom stručnom spremom društvenog ili tehničkog smjera - IV stepen, radi stručnog osposobljavanja bez zasnivanja radnog odnosa - na period od 6 mjeseci.

(2) Pravo prijave na Javni oglas za prijem lica na stručno osposobljavanje bez zasnivanja radnog odnosa imaju lica koja, pored općih uslova utvrđenih u članu 24. Zakona o namještenicima u organima državne službe u Federaciji Bosne i Hercegovine (da je kandidat punoljetan državljanin BIH, da ima opću zdravstvenu sposobnost za obavljanje poslova radnog mjesta za koje se prijavljuje, da ima završenu odgovarajuću vrstu i stepen školske spreme za obavljanje poslova radnog mjesta za koje se prijavljuje, da u posljednje dvije godine od dana objavljivanja ovog javnog oglasa nije otpušten iz organa državne službe kao rezultat disciplinske kazne na bilo kojem nivou vlasti u Federaciji, odnosno Bosni i Hercegovini, da nije obuhvaćen odredbom člana IX stav 1. Ustava Bosne i Hercegovine), ispunjavaju i slijedeće posebne uslove:
                        
a) Da ima završenu SSS/IV stepen školske spreme, društvenog ili tehničkog smjera, 
b) Da nemaju ranijeg radnog iskustva u toj struci,
c) Da se nalaze na evidenciji nezaposlenih osoba kod nadležne službe za zapošljavanje, i 
d) Da nemaju radnog iskustva stečenog nakon sticanja te srednje stručne spreme.

(3) Izbor kandidata koji ispunjavaju uslove Javnog oglasa izvršit će se komisijski, bodovanjem kandidata na osnovu kriterija propisanih odredbama Pravilnika o kriterijima, postupku izbora i prijema lica za stručno osposobljavanje bez zasnivanja radnog odnosa u Jedinstvenom općinskom organu uprave Općine Breza broj: 01/2-05-2676/15 od 12.10.2015. godine, broj:  01/2-05-1072/16 od 05.05.2016. godine, broj: 01/2-05-2075/17 od 14.07.2017. godine i broj: 01/2-04-3328/2023 od 26.10.2023.godine i to kako slijedi:

a) Ostvareni uspjeh kandidata tokom školovanja, prosjek ocjena,
b) Vrijeme trajanja nezaposlenosti kandidata nakon srednje školske spreme prema evidenciji nadležne službe za zapošljavanje,
c) Invalidnost kod kandidata od 60% i više,
d) Ostvareni uspjeh kandidata na intervjuu, koji se provodi sa svim kandidatima koji ispunjavaju opće i posebne uslove Javnog oglasa, s ciljem procjene sposobnosti kandidata.

(4) Proceduru po Javnom oglasu provodit će stručna komisija koju će posebnim rješenjem imenovati Općinski načelnik.

(5) Dokumenti kojima se dokazuje ispunjavanje uslova Javnog oglasa dostavljaju se istovremeno sa podnošenjem prijave na Javni oglas, u originalu ili ovjerenoj fotokopiji, a obuhvaćaju slijedeće:

a) Prijava na Javni oglas sa kraćom biografijom kandidata,
b) Ovjerena fotokopija svjedočanstava o stečenoj srednjoj stručnoj spremi (od I do IV razreda, i završnog razreda) društvenog i li tehničkog smjera (ukoliko je svjedočanstvo stečeno van države Bosne i Hercegovine ista mora biti nostrificirana u skladu sa zakonom),
c) Potvrda ili dokaz o uspjehu kandidata tokom školovanja od I do IV razreda, odnosno potvrda ili dokaz o prosjeku ocjena tokom cjelokupnog četverogodišnjeg školovanja,
d) Izvod iz matične knjige rođenih, 
e) Uvjerenje o državljanstvu,
f) Potvrda o prebivalištu,
g) Uvjerenje nadležne službe za zapošljavanje da se kandidat nalazi na evidenciji nezaposlenih osoba sa naznakom od kada se nalazi na istoj evidenciji,
h) Ovjerena Izjava da kandidat nema ranije stečenog radnog iskustva nakon sticanja srednje stručne spreme, odnosno da ispunjava uslov iz tačke (2) alineja b) Javnog oglasa,
i) Uvjerenje nadležne institucije ili organa o utvrđenom stepenu invalidnosti za kandidate kod kojih je utvrđena invalidnost, i 
j) Ovjerena Izjava kojom se potvrđuje da kandidat nije obuhvaćen odredbama člana IX.1 Ustava Bosne i Hercegovine.

(6) Nakon provođenja oglasne procedure, sa izabranim kandidatima koji budu ispunjavali sve opće i posebne uslove i koji budu ostvarili najveći broj bodova zaključit će se ugovor o stručnom osposobljavanju bez zasnivanja radnog odnosa na period od 6 mjeseci, kojim se regulišu osnovna prava i obaveze lica na stručnom osposobljavanju, naročito vrijeme stručnog osposobljavanja, pravo na naknadu troškova za ishranu, te obavezno osiguranje od povrede na radu ili profesionalne bolesti u skladu sa važećim propisima penzijsko-invalidskog osiguranja, način i postupak provođenja i praćenja stručnog osposobljavanja, kao i druga prava i obaveze.

(7) Nepotpune, neblagovremene i neuredne prijave, kao i prijave kandidata koji ne budu ispunjavali uslove iz Javnog oglasa, neće se uzimati u razmatranje.

(8) Javni oglas bit će objavljen na oficijelnoj internet stranici Općine Breza (www.breza.gov.ba), na oglasnim pločama u Jedinstvenom općinskom organu uprave Općine Breza.

(9) Rok za podnošenje prijava po ovom Javnom oglasu je 15 dana, računajući od dana posljednje objave.



Prijave na Javni oglas sa potrebnim dokumentima dostavljaju se u zatvorenoj koverti putem pošte, ili lično putem protokola u Jedinstvenom općinskom organu uprave Općine Breza, na adresu:

O P Ć I N A   B R E Z A
Ulica Bogumilska 1
71 370 Breza

Sa naznakom:

                                „Komisiji za izbor lica za stručno osposobljavanje lica
sa IV-SSS stručnom spremom bez zasnivanja radnog odnosa u 2026. godini.“










Dostavljeno:							          Općinski načelnik
1x Služba za finansije, inspekcijske                                                ______________    
     poslove i opću upravu;						     Vedad Jusić	     
1x Oglasna ploča;
1x Web stranica - Administrator mreže;
1x 01/2;
1x Arhiva.

